
IEGULDIJUMS TAVA NAKOTNE





Velo foto orientēšanās “DAUGAVPILS FOTOREISS 2019“
NOLIKUMS
Velo foto orientēšanās sacensības rīko biedrība “Tūrisma klubs “Sniepulkstenīte””.
Pasākums tiek rīkots projekta Nr. 9.2.4.2/16/I/101 „Veselības veicināšanas un slimību profilakses pasākumi Daugavpils pilsētas pašvaldībā” ietvaros. 
1. Mērķis un uzdevumi
· Veicināt interesantu un veselīgu brīvā laika pavadīšanu bērniem, jauniešiem, pieaugušajiem un ģimenēm.

· Popularizēt velosipēdu kā videi un cilvēkam draudzīgu transportlīdzekli.

· Sniegt iespēju aizraujošā veidā apskatīt kultūrvēsturiskas un interesantas vietas Daugavpils pilsētā.

2. Laiks un norises vieta

Velo foto orientēšanās notiks 2019. gada 21. septembrī Daugavpils pilsētā.

Starta un finiša vieta ir Daugavpils veloparkā. Dalībnieku reģistrācija plkst. 14:00-14:30. Sacensību atklāšana un iepazīšanās ar noteikumiem plkst. 14:35-15:00. 

Sacensību starts plkst. 15:00. Sacensībām atvēlētais laiks ir no plkst. 15:00 līdz 18:00. 

3. Dalībnieki
3.1. Sacensībās var piedalīties ikviens aktīva dzīvesveida cienītājs. 

3.2. Dalībnieks var pieteikties un startēt tikai vienā komandā.

3.3. Komandu veido 3 vai 4 dalībnieki. 

3.4. Dalībnieks, piesakot sevi dalībai komandā sacensībās, apliecina, ka viņam ir nepieciešamās iemaņas un pietiekama fiziskā sagatavotība braukšanai ar velosipēdu. 
3.5. Dalībnieki līdz 14 gadu vecumam sacensībās var piedalīties tikai vecāku vai aizbildņu

uzraudzībā. Dalībniekiem, kas ir vecumā no 15-18 gadiem, pirms starta jāiesniedz

organizatoriem rakstiska vecāku atļauja par dalību sacensībās.

3.6. Dalībnieka velosipēds ir tehniskā braukšanas kārtībā.
3.7. Vismaz vienam komandas dalībniekam jābūt vecumā no 18 gadiem.
3.8. Sacensību komandas iedalās divās klasēs: 

· Tūrisma klase: pieaugušie. Ja komandā ir vismaz viena sieviete, tad komanda saņem +1 punktu pie rezultāta.

· Ģimenes klase: pieaugušie un vismaz viens bērns līdz 14 gadiem (ieskaitot).

3.9. Dalībnieki pirms starta personīgi parakstās pieteikuma anketā. Parakstot pieteikuma anketu, dalībnieki apliecina, ka paši uzņemas atbildību par savu veselības stāvokli un apdrošināšanu, apņemas ievērot un nepārkāpt sacensību Nolikuma prasības un necelt pretenzijas pret organizatoriem par iespējamām traumām vai ekipējuma bojājumiem, kas radušies paša dalībnieka vainas, pārslodzes vai apstākļu nenovērtēšanas dēļ. Dalībnieki pirms starta,  parakstot pieteikumu apliecina, ka ievēros ceļu satiksmes noteikumus un uzņemas pilnu atbildību par savu drošību. Sacensību rīkotāji neatbild par iespējamām traumām brauciena laikā.
4. Pieteikšanās

Reģistrācija sacensībām notiks sacensību dienā plkst. 14:00 – 14:30. 

5. Sacensību gaita 
5.1. Precīza informācija par sacensību gaitu, komandām tiks sniegta sacensību starta vietā pirms starta.
5.2. Kontrolpunktā jāatzīmējas visai komandai.
5.3. Orientējošais distancē pavadāmais laiks - ap 2 (divām) stundām no starta brīža. 
5.4. Vienu stundu pēc starta, 16:00 ir iespēja saņemt papildus informāciju par meklējamiem objektiem griežoties pie organizatoriem ( klāt jābūt visai komandai).

5.5. Pēc finiša uzdevumu lapa jānodod tiesnesim un jāiesniedz fotogrāfijas. 
5.6. Vēlāk par finiša laiku 18:00 nodotas uzdevumu lapas netiks ieskaitītas. 

5.7. INVENTĀRS

Katram dalībniekam nepieciešamais inventārs:

· velosipēds (tehniskā braukšanas kārtībā);
· veloķivere.

Komandas inventārs:

· digitālais fotoaparāts (ar uzlādētu bateriju un brīvu atmiņu);
· vismaz viens mobilais telefons (kontakttālrunis);
· rakstāmpiederums.

Ieteicamais inventārs: 
· remontkomplekts uz visu komandu (riteņu ielāpi, rezerves riepa u.t.t.).
6. Vērtējums
Pasākumā uzvar komanda, kas ir savākusi lielāko punktu skaitu. Ja vairākām komandām būs vienāds punktu skaits, tad tiks vērtēts kontrollaiks. Komanda finišē pilnā sastāvā, piesakoties pie tiesneša. 
7.  Dalības maksa 

Dalība pasākumā ir bezmaksas.
8. Informācija

Informācija: info@sniegpulkstenite.lv
Daugavpils fotoreiss

